钦定古今图书集成/理学汇编/文学典/第117卷 > 华淑
## 钦定古今图书集成/理学汇编/文学典/第117卷 > 华淑

按《列朝诗集》：淑字闻修，无锡人。读书于惠山之下，肆
力古学，取古人诗与本朝作者上下扬扢。其诗以清
新深婉为宗，虽问津于时人，而能不堕其鬼趣。尝自
叙其集曰：“吾不取一时之好，冀千百年后有一人知
我，千百帙中存其一帙，千百篇中存其一篇，而吾二
十馀年心血，或借此一帙一篇以传”，噫闻修已矣！其
所谓“《一帙》一篇”者，庶其在是乎